ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ ΣΥΝΕΛΘΟΝΤΩΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ της 20ής Δεκεμβρίου 1993 για την παράταση κατά το 1994 της εφαρμογής της απόφασης 92/584/ΕΚΑΧ όσον αφορά την εφαρμογή των γενικευμένων δασμολογικών προτιμήσεων για το έτος 1993 σε ορισμένα προϊόντα σιδήρου και χάλυβος καταγωγής των αναπτυσσομένων χωρών (93/727/ΕΚΑΧ)

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ ΣΥΝΕΛΘΟΝΤΕΣ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,

σε συμφωνία με την Επιτροπή,

ΑΠΟΦΑΣΙΖΟΥΝ:

Άρθρο 1

Οι διατάξεις της απόφασης 92/584/ΕΚΑΧ σχετικά με την εφαρμογή των δασμολογικών προτιμήσεων σε ορισμένα προϊόντα σιδήρου και χάλυβα καταγωγής των αναπτυσσομένων χωρών (1) εφαρμόζονται τηρουμένων των αναλογιών για την περίοδο από την 1η Ιανουαρίου έως 30 Ιουνίου 1994.

Οι αναφορές σε προκαθορισμένες ημερομηνίες του 1993 ή του 1994 στην απόφαση που αναφέρεται στο πρώτο εδάφιο εκλαμβάνονται ως αναφορές σε αντίστοιχες ημερομηνίες του 1994 και 1995.

Άρθρο 2

Το ύψος των προτιμησιακών ποσών για την περίοδο των έξι μηνών έως τις 30 Ιουνίου 1994 θα αντιστοιχεί στο ήμισυ του ετήσιου ύψους των αντίστοιχων ποσών που έχουν προβλεφθεί για το έτος 1993.

Άρθρο 3

Οι τροποποιήσεις των κωδικών ΣΟ που περιέχονται στο παράρτημα της παρούσας απόφασης εφαρμόζονται από την 1η Ιανουαρίου 1994.

Άρθρο 4

Στην απόφαση 90/672/ΕΚΑΧ, κάθε αναφορά στον κανονισμό (ΕΟΚ) αριθ. 693/88 αντικαθίσταται από αναφορά στα άρθρα 66 έως 97 του κανονισμού (ΕΟΚ) αριθ. 2454/93 της Επιτροπής της 2ας Ιουλίου 1993 για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως κοινοτικού τελωνειακού κώδικα (2).

Άρθρο 5

Η ισχύς της παρούσας απόφασης παρατείνεται αυτομάτως έως τις 31 Δεκεμβρίου 1994, εφόσον, στις 15 Ιουνίου 1994, το Συμβούλιο δεν έχει θεσπίσει το νέο καθεστώς που θα διέπει το σύστημα γενικευμένων δασμολογικών προτιμήσεων.

Το ύψος των προτιμησιακών ποσοστώσεων και ανωτάτων ορίων για την περίοδο των έξι μηνών έως τις 31 Δεκεμβρίου 1994 θα αντιστοιχεί στο ήμισυ του ετήσιου ύψους των αντίστοιχων ποσών που έχουν προβλεφθεί για το 1993.

Οι ποσότητες των δασμολογικών ποσοστώσεων και ανωτάτων ορίων που παραμένουν αχρησιμοποίητες στις 30 Ιουνίου 1994, για τις οποίες δεν υπήρχαν, κατά το 1993, δύο εξαμηνιαία όρια, θα μπορούσαν να καταλογίζονται υπέρ των εισαγωγών που πραγματοποιούνται έως τις 31 Δεκεμβρίου 1994.

Άρθρο 6

Η παρούσα απόφαση αρχίζει να ισχύει την 1η Ιανουαρίου 1994.

Βρυξέλλες, 20 Δεκεμβρίου 1993.

Ο Πρόεδρος

W. CLAES

(1) ΕΕ αριθ. L 396 της 31. 12. 1992, σ. 46.

(2) ΕΕ αριθ. L 253 της 11. 10. 1993, σ. 1.

ΠΑΡΑΡΤΗΜΑ

Τροποποιήσεις του παραρτήματος Ι της απόφασης 90/672/ΕΚΑΧ Στήλη 2, αύξων αριθμός 60.0010:

- αντί: 7207 11 19

- διάβαζε: 7207 11 14

7207 11 16

Στήλη 2, αύξων αριθμός 60.0030:

- αντί: 7207 19 15

- διάβαζε: 7207 19 14

7207 19 16

- αντί: 7213 31 00

7213 39 00

- διάβαζε: 7213 31

7213 39

- αντί: 7214 40 91

7214 40 99

- διάβαζε: 7214 40 31

7214 40 39

7214 40 90

- αντί: 7214 50 91

7214 50 99

- διάβαζε: 7214 50 31

7214 50 39

7214 50 90

Στήλη 2, αύξων αριθμός 60.0040:

- αντί: 7214 50 90

- διάβαζε: 7216 50 91

7216 50 99

Στήλη 2, αύξων αριθμός 60.0060:

- αντί: 7222 10 51

7222 10 59

7222 10 99

- διάβαζε: 7222 10 21

7222 10 29

7222 10 31

7222 10 39

7222 10 81

7222 10 89.